હાઇડ્રોલોજીમાં મોનસૂનનો વ્યાપક અર્થ કરવામાં આવે છે -'કોઇપણ એવા પવન જે કોઇ ક્ષેત્રમાં ઋતુ વિશેષમાં જ વધારે વર્ષા કરાવતી હોય.' અત્રે નોંધનીય છે કે મોનસૂન હવાઓનો અર્થ વધારે સમય વર્ષા કરાવવા માટે ના કરવો જોઇએ. આ પરિભાષાની દ્રષ્ટિએ દુનિયાના અન્ય દેશો જેવા કે ઉત્તરી અમેરિકા, દક્ષિણી અમેરિકા, ઉપ-સહારા આફ્રીકા, ઓસ્ટ્રેલિયા તથા પૂર્વ એશિયાને પણ મોનસૂન ક્ષેત્રની શ્રેણીમાં રાખવા પડે. આ શબ્દ હિન્દી તેમજ ઉર્દૂ શબ્દનો અપભ્રંશ છે. મોનસૂન સંપૂર્ણપણે હવાઓના વહેણ પર નિર્ભર કરે છે. સામાન્ય હવાઓ જ્યારે પોતાની દિશા બદલી લે છે ત્યારે મોનસૂન આવે છે. જ્યારે તે ઠંડાથી ગરમ વિસ્તારો તરફ વહે છે ત્યારે તેમનામાં નમીની માત્રા વધી જાય છે જેના કારણે વરસાદ થાય છે.